./data/phi0474/phi005/phi0474.phi005.perseus-lat2.xml
M. Tullius Cicero
metum virgarum nauarchus, homo nobilissimus nobilissimae civitatis, pretio redemit: humanum est  Alius ne condemnaretur pecuniam dedit: usitatum est  non  vult populus Romanus obsoletis criminibus accusari Verrem, nova postulat, inaudita desiderat; non de praetore Siciliae, sed de nefario tyranno fieri iudicium  arbitratur includuntur in carcerem condemnati; supplicium constituitur in illos, sumitur de miseris parentibus  nauarchorum; prohibentur adire ad filios, prohibentur liberis suis cibum vestitumque ferre